stanford-oval/wikipedia huggingface dataset:
פארק היורה 3
צוות השחקנים

סם ניל - ד"ר אלן גרנט, פלאונטולוג מפורסם וניצול מאירועי "פארק היורה" שבני הזוג קירבי מרמים ומחזירים לאי ששנא.
ויליאם ה. מייסי - פול קירבי, אביו של אריק ובעלה לשעבר של אמנדה.
טיה ליאוני - אמנדה קירבי, אמו של אריק ואשתו לשעבר של פול.
לורה דרן - ד"ר אלי סאטלר-דגלר, חברתו של אלן שגם היא הייתה בסרט הראשון. נשואה למארק ואם ל-2. היא עצמה נשארת על היבשת בסרט.
אלסנדרו ניבולה - בילי ברנן, סטודנט תואר שני צעיר נלהב וחניכו של גרנט שיוצא איתו למסע. הוא כמעט נהרג בידי פטרנודונים אך שרד.
טרוור מורגן - אריק קירבי, בנם בן ה-12 של פול ואמנדה קירבי שאבד באי איסלה סורנה.
ג'ון דיל - קופר, שכיר חרב שנשכר בידי פול קירבי לעזור לו במציאת בנו אך הוא נטרף בידי הספינוזאורוס.
מיכאל ג'טר - אודסקי, שכיר חרב שיזם את הבאתו של גרנט לאי. למעשה הוא סוכן נסיעות שלא מבין בלחימה. נפצע ונהרג בידי הרפטורים שהשתמשו בו כפיתיון חי.
ברוס א. יאנג - נאש, טייס המטוס של בני הזוג שמטוסו נשבר לרסיסים והוא עצמו נטרף בידי הספינוזאורוס.
מארק הרליק - בן הילברנד, בן זוגה של אמנדה שריחף עם אריק בצנחן ונהרג על צמרת העץ, כנראה מאובדן דם.
חוליו אוסקר מצ'וסו - אנריקה קרדוסו, מפעיל חברת הצניחה הלא-חוקית שנראה בתחילת הסרט. הוא וחברו נהרגו על הסירה בערפל.
טיילור ניקולס - מארק דגלר, בן זוגה של אלי ואבי ילדיה.
לינדה פארק - האנה, המזכירה של אלי סטלר.
ברוס פרנץ' - כתב מדעי בהרצאה של אלן.
שרה דניאל מדיסון - שירלי לוגן, מתנדבת העובדת בחפירות לצד בילי.
דינוזאורים ויצורים קדומים נוספים

ספינוזאורוס - הספינוזאורוס הוא הטורף הכי גדול באי. הוא נוצר בניסוי גנטי לא חוקי של דוקטור הנרי וו. נראה זכר בודד כשהחבורה נכנסת לאי שטורף את קופר ואת נאש, הורס לחבורה את המטוס ורודף אחריה. בהמשך נתקל בטירנוזאורוס איתו הוא נלחם ולבסוף הורג אותו, בשבירת מפרקתו. בהמשך הם נתקלים בצואה שלו ובתוכה מכשיר הקשר שלהם. בעודם שטים בנהר, הספינוזאורוס שוחה מאחוריהם, מגיע אליהם וכמעט מטביע אותם אך לבסוף אלן זורק עליו רימון שיוצר פיצוץ ומבריח אותו.
טירנוזאורוס - פרט אחד שניזון מנבלת פרזאורולופוס רודף אחרי החבורה אך נתקל בספינוזאורוס. לאחר קרב ביניהם הטירנוזאורס נהרג מנשיכה בצווארו מהספינוזאורוס הענקי.
ולוצירפטור - כמה פרטים רודפים אחרי החבורה לאחר שבילי גונב להם ביצים. הם טורפים את אודסקי ומנסים לפתות את החבורה אליו ובהמשך מדביקים אותם אך רוצים שהם יחזירו להם את הביצים הגנובות. לאחר שהם מחזירים להם אותם מגיעים מסוקים שמבריחים אותם מהחבורה.
צרטוזאורוס - נוצר על ידי ד"ר הנרי וו בדרך לא חוקית. נראה פרט אחד שרוצה לתקוף את החבורה אך מריח את צואת הספינוזאורוס ומתרחק מהם, מחשש מבעליה.
אנקילוזאורוס - נוצר על ידי ד"ר הנרי וו בדרך לא חוקית. נראים מספר פרטים כשהחבורה שטה בספינה על הנהר. הם גם חלפו ביער כשבילי והקירבים חיפשו את אלן.
ברכיוזאורוס - נראים מספר פרטים כשהחבורה מגיעה עם המטוס לאי ובהמשך כשהיא שטה בספינה על הנהר.
קומפסוגנתוס - נראים מספר פרטים ליד המשאית שבה אריק ואלן. אריק אומר שע"י שתן של טירנוזאורוס אפשר להדוף להקה שלהם.
קוריתוזאורוס - נוצר על ידי ד"ר הנרי וו בדרך לא חוקית. עדר של פרזאורולופוסים וקוריתוזאורוסים שנע ביער עוזר לחבורה להימלט מהרפטורים.
פרזאורולופוס - עדר של פרזאורולופוסים וקוריתוזאורוסים שנע ביער עוזר לחבורה להימלט מהרפטורים. בהמשך נראים מספר פרטים כשהחבורה שטה בספינה על הנהר. נראה גם טירנוזאורוס שניזון מבשר של פרזאורולופוס שצד.
סטגוזאורוס - נראים מספר פרטים מהמטוס ובהמשך כשהחבורה שטה בספינה על הנהר.
טריצרטופס - נראים מספר פרטים ממבט אווירי כשהחבורה מגיעה עם המטוס לאי.
פטרנודון - החבורה נכנסת לכלוב הפטרנודונים לפני הנהר ואחד מהם תופס את אריק ומשליך אותו לפני קינו וצאצאיו אך אריק בורח להם. בילי מנסה לעזור לו אך קבוצת פטרנודונים עטה עליו וחוסמת את דרכו. החבורה חשבה שהוא מת אך בהמשך מגלה שהוא נשאר בחיים. בסוף הסרט נראים מהמטוס מספר פטרנודונים עפים בחיפוש אחרי מקום קינון חדש.
בריוניקס וסוקומימוס - מוזכרים בידי בילי המזהה את הספינוזאורוס אליהם בטעות.
המשכיות ואזכורים לסרטים הקודמים

אלן שואל את אריק אם הוא קרא את הספר של מלקולם (ג'ף גולדבלום) ואריק עונה לו שכן, ושהוא לא אהב את הספר כי הוא כולו מלא "כאוס".
בתחילת הסרט, אלן מזכיר את התקרית בפארק היורה וכן את התקרית בסן דייגו (העולם האבוד).
אלי סאטלר מופיעה בקטע קצר בתחילת ובסוף הסרט ומתברר לצופים שהיא ואלן נפרדו וכעת היא נשואה לאדם אחר.
התיבה קולית של הרפטור שבילי הביא לאלן מזכירה את הטופר שהיה לאלן בסרט הראשון.
בדומה לסרט הראשון, אלן מסכים להגיע לאי לאחר שמליונר הציע לשלם לו עבור החפירות הארכאולוגיות בתמורה. הפעם, אותו מיליונר מתגלה כמתחזה.
אלן קורא לבילי "ג'ון האמונד" לאור מעשיו, אזכור לצרות שהאמונד הכניס אותו עבור בצע כסף.
אריק הוא הילד הרביעי שמופיע בסרט שקשור לפארק היורה, הראשונים היו טים, לקס וכן קלי, בתו של מלקולם.
מוזיקה

את שיר הנושא של הסרט הלחין וכתב ג'ון ויליאמס, והמוזיקה של הסרט הולחנה ונכתבה בידי דון דייוויס (אנ').
ראו גם

פארק היורה
פארק היורה: העולם האבוד
שחזור של הקרב המפורסם שנראה בסרט בין טירנוזאורוס לספינוזאורוס.
פיריאטין

פיריאטין (באוקראינית: Пирятин) היא עיר במחוז פולטבה שבאוקראינה, בה התקיימה עד השואה קהילה יהודית גדולה.
תולדות היישוב

פיריאטין נזכרת לראשונה בשנת 1155, ובשנת 1239 נהרסה בידי המונגולים. לאחר מכן שוקמה העיר, ונשלטה בידי הדוכסות הגדולה של ליטא.
תחת שלטון האימפריה הרוסית בסוף המאה ה-18 הפכה פיריאטין לעיר מחוז, ונבנתה בה קתדרלה. בשנת 1802 נכללה העיר במחוז פולטבה.
יהודי פיריאטין

בתחילת המאה ה-20 חיו בעיר כ-3,100 יהודים, קרוב למחצית תושביה. בפברואר 1919 נערך בעיר פוגרום בידי חיילי הצבא הלבן, בו נרצחו 19 יהודים.
ב-18 בספטמבר 1941 נכבשה העיר בידי הגרמנים, ואלו ריכזו את יהודיה בגטו קטן, בו נצטוו בענידת סרט זרוע. במרץ 1942 נמנו בגטו 1,530 יהודים.
ב-6 באפריל 1942 החל חיסול גטו פיריאטין. במשך ארבעה ימים נרצחו כל יושביו בידי גרמנים ושוטרים מקומיים בכפר פירוגובסקאיה לוודה. ב-18 במאי 1942 נרצחו עוד כמה עשרות יהודים שנתפסו מסתתרים בעיר.
פיץ' פרפקט 3

| --- | --- |

כרזת הסרט
 בימוי:  טריש סיי 
 הופק בידי:  אליזבת בנקס   פול ברוקס   קיי קנון   מקס הנדלמן  
 תסריט:  קיי קנון מייק וויט
 עריכה:  קרייג אלפרט 
 שחקנים ראשיים:  אנה קנדריק אסתר דין כריסטי פיט אלכסיס נאפ שלי רגנר ג'ון מייקל היגינס קלי ג'קל אליזבת' בנקס מאט לנטר רובי רוז DJ חאלד היילי סטיינפלד רבל וילסון האנה מיי לי בריטני סנואו ג'ון לית'גו אנה קמפ אנדי אלו 
 מוזיקה:  ג'ון דבני 
 מדינה:  ארצות הברית 
 חברת הפקה:  Gold Circle Films 
 חברה מפיצה:  סרטי יוניברסל
 שיטת הפצה:  וידאו על פי דרישה 
 הקרנת בכורה:  ארצות הברית 22 בדצמבר 2017 ישראל 28 בדצמבר 2017
 משך הקרנה:  93 דק' 
 שפת הסרט:  אנגלית 
 סוגה:  קומדיה מוזיקלית
 תקציב:  45 מיליון דולר
 הכנסות:  185.4 מיליון דולר
 הכנסות באתר מוג'ו:   pitchperfect3
 www.pitchperfectmovie.com
 דף הסרט ב־IMDb
 
פיץ' פרפקט 3 (באנגלית: Pitch Perfect 3) הוא סרט קומדיה מוזיקלית אמריקאי משנת 2017 בבימויה של טריש סיי. הוא סרט המשך לסרט פיץ' פרפקט 2 מ-2015, והסרט השלישי בסדרת הסרטים פיץ' פרפקט, בסרטים מככבים אנה קנדריק, אנה קאמפ, רבל וילסון, בריטני סנואו, היילי סטיינפלד, האנה מיי לי, אסתר דין, כריסטי פיט, אלכסיס נאפ, ג'ון לית'גו, מאט לטנר, רובי רוז, קלי ג'קל, שלי רגנר, אליזבט בנקס וג'ון מישל היגינס. עלילת הסרט עוקבת אחרי קבוצת האקפלה "בלאס" לאחר שסיימו את לימודיהן, מתאחדות חברות הלהקה לסיבוב הופעות אחרון מעבר לים.
תקציר העלילה

לאחר סיום לימודיהן בבארדן קולג' פונות חברות להקת האקפלה ה"בלאס" לחיים הבוגרים, בזו אחר זו נכשלות כולן בהתמודדות עם המציאות של החיים לאחר הלימודים. הן פוגשות באמילי, שכעת מנהלת את להקת ה"בלאס", שמזמינה אותן לאירוע איחוד. כאשר הן מגיעות לאירוע, הן מופתעות לגלות שהן הוזמנו לשם צפייה בלהקה החדשה בלבד והן מתאכזבות מאוד. לאחר ההופעה, כשהן יושבות בבר מאוכזבות, הן מקבלות הצעה ממנהיגת הלהקה אוברי, שאביה יזמין את הלהקה להצטרף לסיבוב הופעות באירוע בבסיסים של צבא ארצות הברית באירופה. בנות הלהקה מחליטות לקבל את ההצעה במקום. הן מתאחדות בפעם האחרונה לסיבוב הופעות מעבר לים, שם הן מתחרות בלהקות נוספות על האופציה לשיר עם די.ג'יי חאלד (בתפקיד עצמו) בסוף סיבוב ההופעות.
צוות השחקנים

אנה קנדריק בתור בקה מיטשל.
רבל וילסון בתור "איימי השמנה".
אנה קאמפ בתור אוברי פוזן.
בריטני סנואו בתור קלואי ביל.
היילי סטיינפלד בתור אמילי ג'נק.
האנה מיי לי בתור לילי אונהקומרה.
אלכסיס נאפ בתור סטייסי קונראד.
אסתר דין בתור סינתיה רוז אדמס.
כריסטי פיט בתור פלורנסיה פוטנס.
קלי ג'קל בתור ג'סיקה סמית.
שלי רגנר בתור אשלי ג'ונס.
רובי רוז בתור קלמטי.
אליזבט בנקס בתור גייל אברנאטי.
ג'ון מישל היגינס בתור פורגוס הורבאט.
הערות שוליים

↑  ההפקה של פיצ' פרפקט 3 (2017), באתר אידיבי
↑  Pitch Perfect 3 (באנגלית), נבדק ב-2019-02-04
↑  "פיץ' פרפקט 3 Pitch Perfect 3". הארץ. נבדק ב-2019-02-04.
עונת 1979/1980 ב-NBA

| --- | --- |
 תאריך התחלה:  12 באוקטובר 1979
 תאריך סיום:  16 במאי 1980
 מספר קבוצות:  22
 מספר משחקים לקבוצה:  82
 דראפט 1979
 בחירה ראשונה:  מג'יק ג'ונסון
 על ידי:  לוס אנג'לס לייקרס
 העונה הסדירה
 המאזן הטוב ביותר:  בוסטון סלטיקס
 MVP של העונה הסדירה:  כרים עבדול-ג'באר (לוס אנג'לס לייקרס)
 מלך הסלים:  ג'ורג' גרווין (סן אנטוניו ספרס)
 הפלייאוף
 אלופת המזרח:  פילדלפיה 76'
 אלופת המערב:  לוס אנג'לס לייקרס
 סדרת הגמר
 אלופה:  לוס אנג'לס לייקרס
 MVP של סדרת הגמר:  מג'יק ג'ונסון
 → 1978/19791980/1981 ←
 
עונת 1979/1980 היא העונה ה-34 של ליגת ה-NBA. העונה הסתיימה עם זכייתה ה-7 של לוס אנג'לס לייקרס בתואר האליפות, לאחר שבסדרת הגמר ניצחה את פילדלפיה 76' בתוצאה 2–4. מג'יק ג'ונסון, בעונת הרוקי שלו, זכה בתואר ה-MVP של סדרת הגמר לאחר שהעמיד בסדרה ממוצעים של 21.5 נקודות, 11.2 ריבאונדים ו-8.7 אסיסטים למשחק. בתואר ה-MVP של העונה הסדירה זכה בפעם השישית כרים עבדול-ג'באר, גם כן שחקן הלייקרס, שקלע 24.8 נקודות והוריד 10.8 ריבאונדים למשחק לאורך העונה והוביל את קבוצתו למאזן הטוב במערב (60-22).
עונה זו נחשבת בעיני רבים כתחילתו של הכדורסל המודרני - המאופיין במשחק מהיר ומהנה לצפייה - בעקבות כניסתם לליגה של שניים מגדולי השחקנים בתולדות ה-NBA - מג'יק ג'ונסון ולארי בירד. בירד אמנם נבחר כבר בדראפט 1978, אך חתם בבוסטון סלטיקס, שבחרה אותו בדראפט, רק בעונת 1979/80. ג'ונסון ובירד נודעו ביריבות הגדולה ביניהם, שהחלה עוד כאשר נפגשו בגמר טורניר אליפות המכללות ב-1979, ונמשכה כשהשניים הובילו את קבוצותיהם פעם-אחר-פעם להתמודדויות בסדרת הגמר של ה-NBA. הצטרפותם לליגה תרמה רבות לצמיחה בפופולריות של ליגת ה-NBA: לאחר עשור בו סבלה הליגה מרמת עניין נמוכה ומירידה באחוזי הרייטינג, צמח דור אוהדים חדש בעקבות הגעתם לליגה והיריבות שהתפתחה ביניהם. גורם נוסף שהגביר את הפופולריות של הליגה בעונה זו הוא הוספת קשת השלוש שהייתה נהוגה בליגת ה-ABA, במטרה לעזור לשחקנים הנמוכים לקלוע יותר, לרווח את משחק ההגנה ולעודד משחק מהנה יותר לצפייה. ב-12 באוקטובר 1979 קלע כריס פורד מהסלטיקס את השלשה הראשונה בתולדות ה-NBA, בניצחון קבוצתו על יוסטון רוקטס.
בתחילת העונה עברה קבוצת "ניו אורלינס ג'אז" לסולט לייק סיטי שבמדינת יוטה, ושינתה את שמה ליוטה ג'אז.
אולסטאר

משחק האולסטאר בעונה זו נערך ב-3 בפברואר 1980 בלנדאובר שבמרילנד.
המאמנים במשחק היו בילי קנינגהם מפילדלפיה 76' ולני וילקינס מסיאטל סופרסוניקס. חמישיית המזרח כללה את אדי ג'ונסון, ג'ורג' גרווין, ג'וליוס אירווינג, ג'ון דרו ומוזס מלון, וחמישיית המערב כללה את וורלד בי פרי, מג'יק ג'ונסון, מרכוס ג'ונסון, אדריאן דאנטלי וכרים עבדול-ג'באר. במשחק עצמו ניצחה קבוצת המזרח בתוצאה 136–144 אחרי הארכה, ובתואר ה-MVP של משחק האולסטאר זכה ג'ורג' גרווין שקלע 34 נקודות.
העונה הסדירה

| מזרח> # | מזרח> קבוצה | מזרח> ניצחונות | מזרח> הפסדים | מזרח> אחוז ניצחונות | מזרח> פער מהמובילה |
| --- | --- | --- | --- | --- | --- |
| 1 | בוסטון סלטיקס* | 61 | 21 | 0.744 | – |
| 2 | אטלנטה הוקס* | 50 | 32 | 0.610 | 11 |
| 3 | פילדלפיה 76'* | 59 | 23 | 0.720 | 2 |
| 4 | יוסטון רוקטס* | 41 | 41 | 0.500 | 20 |
| 5 | סן אנטוניו ספרס* | 41 | 41 | 0.500 | 20 |
| 6 | וושינגטון בולטס* | 39 | 43 | 0.476 | 22 |

| 7 | ניו יורק ניקס | 39 | 43 | 0.476 | 22 |
| 8 | קליבלנד קאבלירס | 37 | 45 | 0.451 | 24 |
| 8 | אינדיאנה פייסרס | 37 | 45 | 0.451 | 24 |
| 10 | ניו ג'רזי נטס | 34 | 48 | 0.415 | 27 |
| 11 | דטרויט פיסטונס | 16 | 66 | 0.195 | 44 |
| מערב> # | מערב> קבוצה | מערב> ניצחונות | מערב> הפסדים | מערב> אחוז ניצחונות | מערב> פער מהמובילה |
| --- | --- | --- | --- | --- | --- |
| 1 | לוס אנג'לס לייקרס* | 60 | 22 | 0.732 | – |
| 2 | מילווקי באקס* | 49 | 33 | 0.598 | 11 |
| 3 | סיאטל סופרסוניקס* | 56 | 26 | 0.683 | 4 |
| 4 | פיניקס סאנס* | 55 | 27 | 0.671 | 5 |
| 5 | קנזס סיטי קינגס* | 47 | 35 | 0.573 | 13 |
| 6 | פורטלנד טרייל בלייזרס* | 38 | 44 | 0.463 | 22 |

| 7 | סן דייגו קליפרס | 35 | 47 | 0.427 | 25 |
| 8 | שיקגו בולס | 30 | 52 | 0.366 | 30 |
| 9 | דנוור נאגטס | 30 | 52 | 0.366 | 30 |
| 10 | יוטה ג'אז | 24 | 58 | 0.293 | 36 |
| 11 | גולדן סטייט ווריורס | 24 | 58 | 0.293 | 36 |
‏*כוכבית מסמנת קבוצה שהעפילה לפלייאוף.
מובילי הקטגוריות הסטטיסטיות

| קטגוריה | שחקן | קבוצה | ערך |
| --- | --- | --- | --- |
| נקודות למשחק | ג'ורג' גרווין | סן אנטוניו ספרס | 33.1 |
| ריבאונדים למשחק | סוואן נייטר | סן דייגו קליפרס | 15.0 |
| אסיסטים למשחק | מייקל ריי ריצ'רדסון | ניו יורק ניקס | 10.1 |
| חטיפות למשחק | מייקל ריי ריצ'רדסון | ניו יורק ניקס | 3.2 |
| חסימות למשחק | כרים עבדול-ג'באר | לוס אנג'לס לייקרס | 3.4 |
| אחוזים מהשדה | סדריק מקסוול | בוסטון סלטיקס | 58.4% |
| אחוזים לשלוש | פרד בראון | סיאטל סופרסוניקס | 44.3% |
| אחוזים מקו העונשין | ריק בארי | יוסטון רוקטס | 93.5% |
| נקודות מדד | ג'וליוס ארווינג | פילדלפיה 76' | 25.4 |
פרסים

MVP של העונה הסדירה - כרים עבדול-ג'באר, לוס אנג'לס לייקרס
רוקי העונה - לארי בירד, בוסטון סלטיקס
מאמן העונה - ביל פיץ', בוסטון סלטיקס
מנהל העונה - רד אאורבך, בוסטון סלטיקס
גביע האזרחות - אוסטין קאר, קליבלנד קאבלירס
פרסים > חמישיות העונה

| החמישייה הראשונה | החמישייה השנייה |
| --- | --- |


פול וסטפאל (פיניקס סאנס): גאס ויליאמס (סיאטל סופרסוניקס)
ג'ורג' גרווין (סן אנטוניו ספרס): דניס ג'ונסון (סיאטל סופרסוניקס)
ג'וליוס אירווינג (פילדלפיה 76'): מרכוס ג'ונסון (מילווקי באקס)
לארי בירד (בוסטון סלטיקס): דן ראונדפילד (אטלנטה הוקס)
כרים עבדול-ג'באר (לוס אנג'לס לייקרס): מוזס מלון (יוסטון רוקטס)
פרסים > חמישיות ההגנה

| החמישייה הראשונה | החמישייה השנייה |
| --- | --- |


דון ביוס (פיניקס סאנס): אדי ג'ונסון (אטלנטה הוקס)
דניס ג'ונסון (סיאטל סופרסוניקס): קווין באקנר (מילווקי באקס)
מייקל ריי ריצ'רדסון (ניו יורק ניקס): קווין באקנר (מילווקי באקס)
בובי ג'ונס (פילדלפיה 76'): סקוט ודמן (קנזס סיטי קינגס)
דן ראונדפילד (אטלנטה הוקס): קרמיט וושינגטון (פורטלנד טרייל בלייזרס)
כרים עבדול-ג'באר (לוס אנג'לס לייקרס): דייב קאונס (בוסטון סלטיקס)
פרסים > חמישיית הרוקיז

מג'יק ג'ונסון (לוס אנג'לס לייקרס)
קלווין נאט (פורטלנד טרייל בלייזרס)
לארי בירד (בוסטון סלטיקס)
דייוויד גרינווד (שיקגו בולס)
ביל קרטרייט (ניו יורק ניקס)
הערות שוליים

↑  סטטיסטיקת סדרת הגמר, באתר basketball-reference.com
↑  סיכום עונת 1979/1980, באתר nba.com
↑  CBC Sports, "Larry Bird inducting Magic Johnson"
↑  דו"ח המשחק בין בוסטון ליוסטון, בו נקלעה השלשה הראשונה ב-NBA, באתר basketball-reference.com
↑  רשימת הנבחרים בדראפט 1979, באתר basketball-reference.com
↑  ממוצעי הקריירה של לארי בירד, באתר basketball-reference.com
↑  סיכום משחק האולסטאר 1980, באתר nba.com
↑  דו"ח משחק האולסטאר 1980, באתר basketball-reference.com
| עונות בליגת ה-NBA |
| --- | --- | --- |
| שנות ה-1940 | 1946/1947 • 1947/1948 • 1948/1949 |  |
| שנות ה-1950 | 1949/1950 • 1950/1951 • 1951/1952 • 1952/1953 • 1953/1954 • 1954/1955 • 1955/1956 • 1956/1957 • 1957/1958 • 1958/1959 |  |
| שנות ה-1960 | 1959/1960 • 1960/1961 • 1961/1962 • 1962/1963 • 1963/1964 • 1964/1965 • 1965/1966 • 1966/1967 • 1967/1968 • 1968/1969 |  |
| שנות ה-1970 | 1969/1970 • 1970/1971 • 1971/1972 • 1972/1973 • 1973/1974 • 1974/1975 • 1975/1976 • 1976/1977 • 1977/1978 • 1978/1979 |  |
| שנות ה-1980 | 1979/1980 • 1980/1981 • 1981/1982 • 1982/1983 • 1983/1984 • 1984/1985 • 1985/1986 • 1986/1987 • 1987/1988 • 1988/1989 |  |
| שנות ה-1990 | 1989/1990 • 1990/1991 • 1991/1992 • 1992/1993 • 1993/1994 • 1994/1995 • 1995/1996 • 1996/1997 • 1997/1998 • 1998/1999 |  |
| שנות ה-2000 | 1999/2000 • 2000/2001 • 2001/2002 • 2002/2003 • 2003/2004 • 2004/2005 • 2005/2006 • 2006/2007 • 2007/2008 • 2008/2009 |  |
| שנות ה-2010 | 2009/2010 • 2010/2011 • 2011/2012 • 2012/2013 • 2013/2014 • 2014/2015 • 2015/2016 • 2016/2017 • 2017/2018 • 2018/2019 |  |
| שנות ה-2020 | 2019/2020 (הבועה) • 2020/2021 • 2021/2022 • 2022/2023 • 2023/2024 • 2024/2025 |  |
ג'ורג' גרווין, ה-MVP של משחק האולסטאר ומלך הסלים של העונה
פיץ רוי

ערך זה עוסק בהר בדרום פטגוניה. אם התכוונתם למשמעות אחרת, ראו .
| --- | --- |
מבט על הפיץ רוי
מבט על הפיץ רוי
 מידע כללי
 סוג הר:  גרניט
 על שם:  רוברט פיצרוי 
 גובה:  3,359 מ'
 מדינה:  צ'ילה, ארגנטינה 
 מיקום:  ארגנטינה ארגנטינהצ'ילה צ'ילה, פטגוניה
 רכס הרים:  אנדים
 העפלה ראשונה:  1952, ליאונל טריי וגואידו מניונה
 קואורדינטות:  49°16′16.5″S 73°02′35.6″W﻿ / ﻿49.271250°S 73.043222°W﻿ / -49.271250; -73.043222
  (למפת ארגנטינה מוגדלת) בואנוס איירס קורדובה בארילוצ'ה רוסאריו טוקומאן מאר דל פלאטה סלטה סנטה פה סן חואן אושואיה איגואסו אקונקגווה ברזיל פרגוואי בוליביה צ'ילה איי פוקלנד אורוגוואי האוקיינוס האטלנטי האוקיינוס השקט פיץ רוי(למפת ארגנטינה רגילה) בואנוס איירס קורדובה בארילוצ'ה רוסאריו טוקומאן מאר דל פלאטה סלטה סנטה פה סן חואן אושואיה איגואסו אקונקגווה ברזיל פרגוואי בוליביה צ'ילה איי פוקלנד אורוגוואי האוקיינוס האטלנטי האוקיינוס השקט פיץ רוי(למפת סנטה קרוס רגילה) ריו גז'גוס קלטה אוליביה פיקו טרונקדו אל קלפטה פוארטו דסאדו פוארטו סן חוליאן צ'ובוט האוקיינוס האטלנטי צ'ילהפיץ רוי(למפת סנטה קרוס מוגדלת) ריו גז'גוס קלטה אוליביה פיקו טרונקדו אל קלפטה פוארטו דסאדו פוארטו סן חוליאן צ'ובוט האוקיינוס האטלנטי צ'ילהפיץ רוי
 
פיץ רוי (בספרדית: Fitz Roy), הידוע גם כסרו צ'לטן (Cerro Chaltén), הוא הר הממוקם ליד הכפר אל צ'לטן, בשדה הקרח הפטגוני הדרומי, על הגבול בין ארגנטינה וצ'ילה. העפילו אליו לראשונה שני אלפיניסטים צרפתיים, ליונל טריי וגואידו מניונה. ההר הוא אחד ההרים המאתגרים ביותר מבחינה טכנית לטיפוס בעולם.
הוסכם בין ארגנטינה וצ'ילה שהגבול הבינלאומי יעבור מעל הפסגה המרכזית, אך חלק גדול של הגבול דרומית לפסגה נותר לא מוגדר.
ההר משמש כסמלה של פרובינציית סנטה קרוס בארגנטינה והוא מופיע על דגלה.
גילוי

פרנסיסקו מורנו ראה את ההר לראשונה ב-2 במרץ 1877. הוא קרא לו פיץ רוי, על שם רוברט פיצרוי, שהיה קפטן של ספינת המחקר הביגל ויחד איתה מיפה חלק גדול מקו החוף הפטגוני.
סרו פירושו בספרדית הר, וצ'לטן מגיע משפת טהואלצ'ה של ילידי המקום ופירושו "ההר המעשן".
טיפוס

להר יש תדמית של "ultimate" (דרגת קושי טיפוס), למרות גובהו הממוצע (אמנם הוא ההר הגבוה ביותר בפארק הלאומי לוס גלסיירס, אך גובהו פחות ממחצית משל הפסגות הגבוהות ברכס ההימלאיה), וזאת כיוון שחלק גדול מהטיפוס על ענק גרניט הזה כרוך בטיפוס טכני ארוך ומורכב. בנוסף מזג האוויר עליו הוא בלתי צפוי ומסוכן.
ההר מושך צלמים רבים הודות לצורתו המיוחדת.
עד לפיתוח הכפר אל צ'לטן ולהקמת נמל התעופה באל קלאפטה, הייתה הנגישות לאזור ההר קשה ביותר. כיום ניתן להגיע לעיירה אל צ'לטן בכל כלי תחבורה וממנה להמשיך בשביל הליכה באורך של כ-10 ק"מ המגיע עד למרגלות ההר.
ראו גם

הפארק הלאומי לוס גלסיירס
עור מלאכותי

עור מלאכותי, המכונה גם עור סינתטי, הוא חומר המיועד להחליף עור בריפודים, ביגוד, הנעלה, ושימושים אחרים בהם רצוי גימור דמוי עור, אך החומר בפועל הוא יקר מדי או לא מתאים. עור מלאכותי משווק תחת שמות רבים, ביניהם "דמוי עור", "עור טבעוני", "עור PU".
ייצור

שיטות רבות ושונות לייצור חיקוי עור פותחו.
אחת המוקדמות שבהן הייתה פרסשטוף (Presstoff). הוא הומצא בגרמניה של המאה ה־19, ועשוי מעיסת נייר מרובדת ומטופחת במיוחד. הוא השיג את השימוש הרחב ביותר בגרמניה במהלך מלחמת העולם השנייה במקום עור, שבתנאי מלחמה נקצב. ניתן היה להשתמש בפרסטוף כמעט בכל דבר שממולא בדרך כלל על ידי עור, למעט פריטים כמו הנעלה שנחשפו שוב ושוב ללבוש גמיש או לחות. בתנאים אלה פרסטוף נוטה לאבד את ההתלכדות.
פורומריקה (Poromerics) מיוצרת מציפוי פלסטי (בדרך כלל פוליאוריתן) בשכבת בסיס סיבית (בדרך כלל פוליאסטר). המונח פורומריק נטבע על ידי חברת דופונט כנגזרת של המונחים נקבובי ופולימרי. החומר הפורמרי הראשון היה קורפאם של דופונט (DuPont's Corfam) שהוצג בשנת 1963 בתערוכת הנעליים של שיקגו. קורפאם היה מוקד העניין של ביתן דופונט ביריד העולמי של ניו יורק ב־1964. לאחר שהוצאו מיליוני דולרים בשיווק המוצר ליצרני נעליים, דופונט משך את קורפאם מהשוק בשנת 1971 ומכר את הזכויות לחברה בפולין.
Leatherette (חיקוי עור – imitation leather) מיוצר גם על ידי כיסוי בסיס בד בפלסטיק. הבד יכול להיות עשוי מסיבים טבעיים או סינתטיים אשר מכוסה בשכבת פוליוויניל כלוריד רכה (PVC). העור Leatherette משמש בכריכת ספרים והיה נפוץ על כיסויי המצלמות של המאה העשרים.
עור השעם (Cork leather) הוא חלופה מסיבים טבעיים העשויה מקליפת עצי אלון השעם שנדחסו, בדומה לפרסטוף.
שיטת תסיסה לייצור קולגן, הכימיקל העיקרי בעור אמיתי, נמצאת בפיתוח.
בנוסף, מפתחים גם עור מתרביות רקמה.
השפעה על הסביבה

ייצור ה־PVC המשמש לייצור עורות מלאכותיים רבים דורש חומר המכונה פתלט כדי להפוך אותו לגמיש ורך. PVC דורש נפט וכמויות אנרגיה גדולות ובכך הופך אותו לסמוך על דלקים מאובנים. בתהליך הייצור מיוצרים תוצרי לוואי מסרטנים, דיוקסינים, הרעילים לבני אדם ובעלי חיים. דיוקסינים נשארים בסביבה זמן רב לאחר ייצור ה־PVC. כאשר PVC מגיע למזבלה הוא לא מתפרק כמו עור אמיתי ויכול לשחרר כימיקלים מסוכנים למים ואדמה.
פוליאוריתן פופולרי כיום לשימוש מאשר PVC.
פותחו גם תחליפי עור מפטריות, מקקטוסים, מבננות ומאננס. חלק מהחומרים המוצהרים כצמחיים משלבים בתוכם פלסטיק.
שימוש בבגדים ובדים

עור מלאכותי משמש לרוב בבדי בגדים, ריפוד רהיטים ושימושים לרכב. חיסרון אחד של עור מלאכותי מצופה פלסטיק הוא שהוא אינו נקבובי ואינו מאפשר אוויר לעבור דרכו; לפיכך, זיעה יכולה להצטבר אם היא משמשת לבגדים, כיסויי מושב מכונית וכו'. אחד היתרונות העיקריים שלו, בעיקר במכוניות, הוא שהוא דורש תחזוקה מועטה בהשוואה לעור, ואינו נסדק או דוהה בקלות.
שמות מותג

קלרינו (Clarino): מיוצר על ידי חברת Kuraray Co. בע"מ של יפן.
פבריקואיד (Fabrikoid): מותג דופונט, בד כותנה מצופה ניטרוצלולוזה.
לוריקה (Lorica): תוצרת לוריקה סוד, בית חרושת איטלקי לעורות.
MB-Tex: בשימוש של מרצדס בנץ.
נאוגאהייד (Naugahyde): מותג אמריקאי שהוצג על ידי Uniroyal.
רקסין (Rexine): מותג בריטי.
קירצה (Kirza): צורה רוסית שפותחה בשנות השלושים המורכבת מבד כותנה, לטקס ורוזין.
פיניאטקס (Piñatex): עשוי מעלי אננס.
פגורו (Paguro): עשוי מגומי ממוחזר.
MuSkin: עשוי מפטריות המטופלות ללא כימיות כדי להפוך לעמידות במים.
קנטלה (Kantala): חברת סרי לנקן המתמחה בעור המיוצר מצמח האנה (צמח אגבה).
ראו גם

מיקרופייבר
הערות שוליים

↑  Claire Shaeffer (10 בנובמבר 2003). Sew Any Fabric: A Quick Reference to Fabrics from A to Z. Krause Publications Craft. p. 37. ISBN 1-4402-2033-6. {{cite book}}:  (עזרה)
↑  "PU Synthetic Leather". Gofar Synthetic Co., Ltd. אורכב מ-המקור ב-11 במאי 2005. נבדק ב-11 במאי 2005. {{cite web}}:  (עזרה)
↑  Oskar, Zieba (5 ביולי 2017). "Cork Leather – The Best Alternative to Animal Leather?". Blackwood Blog (באנגלית אמריקאית). אורכב מ-המקור ב-3 באוגוסט 2017. נבדק ב-3 באוגוסט 2017. {{cite news}}:  (עזרה)
↑  Kolodny, Lora (2018-03-09). "This leather is made in a lab, not from livestock". CNBC. נבדק ב-2018-10-13.
↑   שירה מייקין, זאב בעור אננס: הפוטנציאל העסקי האדיר של תעשיית תחליפי העור, באתר הארץ, 16 במאי 2022
↑  US EPA, ORD (2014-01-28). "Learn about Dioxin". US EPA (באנגלית). נבדק ב-2018-12-17.
↑  "Vegan Leather Isn't As Ethical As You Think". Vocativ (באנגלית אמריקאית). 2016-02-10. נבדק ב-2018-12-17.
↑   שירה מייקין, זאב בעור אננס: הפוטנציאל העסקי האדיר של תעשיית תחליפי העור, באתר הארץ, 16 במאי 2022
↑  Blesius, Jim (7 באפריל 2014). "What is Faux Leather?". נבדק ב-22 באוגוסט 2018. {{cite web}}:  (עזרה)
↑  The Lorica "concept": Lorica Sud
↑  "What is MB-Tex Seat Upholstery? - MB-Tex vs. Leather". www.loebermotors.com. אורכב מ-המקור ב-2020-02-27. נבדק ב-7 באפריל 2018. {{cite web}}:  (עזרה)
↑  "Paguro Upcycle". Paguro Upcycle (באנגלית אמריקאית). נבדק ב-2018-12-17.
↑  "Muskin, the vegetable leather made from mushrooms". LifeGate (באנגלית). 2016-11-21. נבדק ב-2018-12-17.
↑  "Kantala - Handmade Ethical Fashion Accessories". Kantala (באנגלית). נבדק ב-2018-12-17.
| --- | --- |
בקרת זהויות :  NLI: 987007560510205171  GND: 4137836-2  LCCN: sh85075577  NKC: ph602145 
שלבים לייצור עור פוליאוריתן סינתטי:
1) בד הבסיס 
2) הוספת שכבת פוליאוריתן
3) הוספת שכבת צבע נוספת 
4) גימור מרקם נוסף
מרצדס בנץ 280SE 1968 (W108) מושבים וכיסוי דלת בצבע כחול MB-Tex